1951-ci il dekabrın 15-də Neftçala rayonunun Sovetabad kəndində anadan olub. Rayonun 26-lar qəsəbə yeməkxanasında aşpaz işləmişdir. İki qızı, bir oğlu qalıb: İlahə, Tərlan, Xəyalə. Yanvarın 25-də axşam təxminən saat 19-da işdən evə gələrkən Neftçala mərkəzi univermağının qarşısında öz maşınında yaralanmış, həmin gün xəstəxanada vəfat etmişdir. Nurəddinin ölümü haqqında iki şəhadətnamə çıxarılıb. Birinci şəhadətnamədə göstərilir ki, o öz əcəli ilə ölüb. Qaynatası Əliağa kişinin dediyinə görə Nurəddinin öldürülməsi haqqındakı şəhadətnaməni çox çətinliklə almış, böyük çək-çevirdən sonra kiminsə «saqqalı» altından keçmişdir. Neftçala rayonundakı Sovetabad kəndində, dədə-baba yurdunda dəfn edilmişdir. Həmin kənddə yaşayırdı.